Corsaren, 1842-06-17
Ansøgning fra Sibbern og at optages i "Corsarens" Redaction. Skjøndt jeg nu ikke længer er nogen ung Mand eller befinder mig i min Vorden og skjøndt jeg i det Hele taget - thi at gaae ind paa Detaillen, vil jeg ikke, herom paa andre Steder, ligesom jeg da ogsaa tidligere ved flere Leiligheder har afhandlet alt det Enkelte, hvad nu herved kunde og maatte være at bemærke, deels i min Bog "om Poesie og Kunst", i det Afsnit, der har det Lavtcomiske til Jndhold - hvorved jeg skal meddele, at jeg, efterat mine Adresseavisartikler, for at ogsaa jeg skal bruge dette af en vis J. L. Heiborg (med hvem jeg endnu desforuden har Adskilligt at afhandle nærmest med Hensyn til, hvad han for nyligt har ladet Mephistopbeles i Helvede sige mig angaaende) opfundne Ord til at betegne mine systematiske i Hr. Jetsmarks ypperlige Journal for dagligt Allehaande indrykkede, til den 16. Afdeling af det 7. Capitel i min explicative Politik henhørende Smaaafhandlinger, have levnet mig Tid, skal lade følge anden Deel af bemeldte min Æsthetik - deels i mit Skrift "til samtlige Kjøbenhavns Borgere", især der hvor jeg behandler det store Skomager- og Skræderlaug o. s. v.; skjøndt jeg altsaa, hvad jeg nu vilde sige, i det Hele (thi jeg vil, som jeg troer, at jeg allerede eengang har bemærket, ikke gaae ind paa alt det Enkelte) ikke er en Ven af hvad jeg pleier at kalde det Ungdommelige, saa glæder det mig dog, ret af Hjertet engang imellem at blande mig ind imellem Ungdommen og ligesom at indoptage dens bevægelige Liv i min ene totale Leven med alle dens mangfoldige Circulationer og Fuuctioner, hvis ene constitutive og algyldige Priucip er min Siel eller mit Livs ideelle Baggrund som saadan. Og da jeg nu formoder, at "Corsarens" Redaction, forsaavidt som jeg ved en orienterende Almeenforestilling har kunnet tænke mig der, maa bestaae af saadanne unge Mænd, der maatte have godt af Alderdommens eller, som man vel ogsaa i en anden Henseende kunde kalde samme, Barndommens (hvoraf det træffende Ordsprog: at gaae i Barndommen, eller hvad jeg i min Afhandling om Perseus Nr. 1 har kaldt den inverse Gang) medvirkende Deeltagelse, og da jeg desuden troer at have den rette Modtagsomhed til at lade mig paavirke af dem, saa skal jeg herved tilstille den ansvarhavende Redacteur nærværende Ansøgning om at maatte optages i meerbemeldte Redactions Plenum, idet jeg troer, at min Bistand især ikke vilde være at foragte ved Charivari-Artiklerne. Jeg har som Bilag til min Ansøgning vedlagt flere af mine Forsøg i denne Genre, iblandt hvilke jeg især skal henpege paa Artiklen om Adresscavisens Gentilesse og den om Aandssvage Kongers Udmærkethed, men især min nyeste Afhandling i "Dagen" om Absolutismens - for at tale med min Ven Grundtvig - mageløse Fortjenester af Danmark og vore absolute Kongers Mageløs- Kongelige-Danske Fædrelandskjærlighed. Men tillige troer jeg at have et afgjort Talent for Carricaturtegningen, hvortil der jo ogsaa hører et skarpt, i en altomfattende Debats Skole dannet Blik paa Livets saavel store som smaae Væsentligheder. Desuden troer jeg at kunne bringe mere Tohed ind i Redactionen; thi jeg maa oprigtig tilstaae, at jeg ikke vil hvile, før jeg seer Redactionen deelt i to selvstændige Dele, ligesom vi jo ogsaa have og bør have to selvstændige danske Stænderforsamlinger; thi det kan jo dog ei være Andet end at een Redaction maae lettere kunne feile end to, der giensidig controllere hinanden; men dette har jeg blot bemærket i Forbigaaende. Saaledes troer jeg da tilstrækkelig at have documenteret min Adkomst til at optages i "Corsarens" Redaction. S. T. Hr. Redacteur Northensen!